Sonneblomme of sonneblom – wat groei daar op jou land? | Maroela Media
Argieffoto (Foto: WikiImages, Pixabay)
Daar is sekere werkwoorde in Afrikaans wat nie oorganklik is nie (moenie hiperventileer nie, dit beteken maar net hulle kry nooit ŉ voorwerp nie), en groei is so ŉ onoorganklike werkwoord. Babas kan groei, mielies groei (darem weer), die ekonomie groei (hopelik) en mense se vrese en frustrasies groei (daagliks), maar niemand, nie eers die oulikste boer, kan iets groei nie. Hy kan nie mielies, koring, sonneblomme of ŉ baard groei nie, hy kan dié goed net kweek. (En te oordeel aan die ou onindrukwekkende ou yligheidjie op die kinnebak, moes sommige boere dit ook maar liewer nie gekweek het nie.)
Sonneblom. Sonneblomme is die blom soort wat jy in jou tuin plant. Want hulle is waarlik net blomme. Maar sonneblom is die saad plant wat op jou land is , en jy oes bv 10 ton sonneblom.
Baie interessant en oulik, dankie Sophia.
As ek kan sê “ek het ‘n koring geplant”, moet ek dan sê “ek het sonneblomme geplant”? Nee, “ek het sonneblom geplant” soos ek koring geplant het. In hierdie geval is koring en sonneblom mos beide nie naam van die gewas. Maar op my sonneblomland staan 200000 sonneblomme per hektaar, en miljoene koringplante per hektaar. In die boerderygemeenskap word na koring en sonneblom op dieselfde manier verwys.
Delene · 2 jare gelede
Ons het so gepraat. Die sonneblomme staan mooi op die land. Maar, die land is vol sonneblom. Die sonnblom kom op. As daar maw van die plant gepraat word sonneblom en van blom …sonneblomme.